કૉમનવેલ્થ 2018 ભારતને મહિલા ટેબલ ટેનિસમાં ગોલ્ડ\nમહિલા ટેબલ ટેનિસની ટીમ ઇવેન્ટમાં ભારતે ગોલ્ડ મેડલ જીત્યો. ભારતની મહિલા ટીમે ફાઇનલ મેચમાં સિંગાપોરની ટીમને 3-1થી હરાવી. 

ભારત તરફથી મોનિકા બત્રાએ પ્રથમ મેચ જીતીને ટીમને આગળ વધારી. મધુરિકા પાટકર બીજી સિંગલ મેચમાં હારી ગયાં. 

જોકે, મૌમા દાસ અને મધુરિકા પાટકરની જોડીએ ડબલ્સની મેચ જીતી લીધી. ત્યારબાદ રિવર્સ સિંગલમાં ફરી એક વખત મોનિકા બત્રાએ ભારતને વિજય અપાવ્યો. 

રવિવારે ભારતને મળેલાં મેડલ્સ

મનુ ભાકર

રવિવારે કૉમનવેલ્થ રમતોત્સવમાં ભારત માટે શુકવંતી શરૂઆત થઈ હતી. વેઇટ લિફ્ટિંગમાં પૂનમ યાદવના ગોલ્ડ મેડલ બાદ મનુ ભાકરે પણ સુવર્ણપદક જીત્યો હતો. 

મનુએ મહિલાઓની 10 મીટરની એર પિસ્તોલ શૂટિંગ સ્પર્ધામાં ગેમ રેકોર્ડ સ્થાપીને સુવર્ણપદક મેળવ્યો હતો. 

મનુ માત્ર 17 વર્ષના છે. ભારતના જ હિના સિદ્ધુએ રજતપદક મેળવ્યો હતો.  

બાદરમાં પુરુષોમાં 10 મીટરની એર રાયફલ સ્પર્ધામાં ભારતના રવિ કુમારે બ્રૉન્ઝ મેડલ  કાંસ્યપદક જીત્યો હતો. 

વિકાસ ઠાકુરના મેડલ સાથે ભારતની કુલ મેડલ સંખ્યા 11 પર પહોંચી છે. 

રમતોત્સવ દરમિયાન ભારતને વેઇટ લિફ્ટિંગમાં પાંચ સુવર્ણ, એક રજત તથા બે કાંસ્યપદક મળ્યા છે.

વેઇટ લિફ્ટિંગમાં ગોલ્ડ

ભારતીય સમય પ્રમાણે, રવિવારે પૂનમ યાદવે વેઇટ લિફ્ટિંગની 69 કિલોગ્રામની શ્રેણીમાં સુવર્ણપદક હાંસલ કર્યો હતો. 

યાદવે કુલ 222 કિલોગ્રામ વજન ઉપાડ્યું હતું. 

શનિવારે રાહુલે અપાવ્યો હતો ગોલ્ડ

રાહુલ રગાલાની તસવીર

શનિવારે કૉમનવેલ્થ રમતોત્સવમાંથી ભારત માટે વધુ એક સારા સમાચાર આવ્યા. 

પુરુષોમાં 85 કિલોગ્રામની શ્રેણીમાં વેંકટ રાહુલ રાગાલાએ દેશને ચોથો ગોલ્ડ મેડલ અપાવ્યો. 

રાહુલે 'સ્નેચ'માં 151 કિલોગ્રામ તથા 'ક્લિન ઍન્ડ જર્ક'માં 187 કિલોગ્રામ સાથે કુલ 338 કિલોગ્રામ વજન ઉપાડ્યું હતું. 

વેંકટ રાહુલ રાગાલાનો જન્મ 1997માં આંધ્ર પ્રદેશના સ્તુરતપુરમ ખાતે થયો હતો. 

ભારતે ગોલ્ડ કોસ્ટ કૉમનવેલ્થ રમતોત્સવમાં ભારતને અત્યારસુધી કુલ છ મેડલ મળ્યા છે. 

જેમાં ચાર સુવર્ણપદક, એક રજતપદક તથા એક કાંસ્યપદકનો સમાવેશ થાય છે. 

પાક. સામે હોકી મેચ ડ્રો

કોમનવેલ્થ ગેમ્સ 2018માં ઓસ્ટ્રેલિયાના ગોલ્ડ કોસ્ટ ખાતે રમાયેલી ભારત પાકિસ્તાન વચ્ચે રમાયેલી હૉકી રમતની પુલ-બીની લીગ મેચ બે-બે ગોલથી ડ્રો રહી છે.

મેચની અંતિમ ક્ષણો સુધી ભારત 2-1થી આગળ હતું, પરંતુ છેલ્લી કેટલીક સેકન્ડોમાં મળેલા પેનલ્ટી કૉર્નરમાં પાકિસ્તાને ગોલ કરીને વિજયનો ઉત્સવ મનાવવાના ભારતીય હૉકી ટીમના ઇરાદાઓ પર...\n\ntl;dr:
કૉમનવેલ્થ રમતો 2018માં રવિવારનો દિવસ ભારત માટે સારો રહ્યો. ભારતને ટેબલ ટેનિસ, નિશાનેબાજી અને વેઇટલિફ્ટિંગની રમતોમાં મેડલ્સ મળ્યા. આ સાથે ભારતે આ રમતોમાં અત્યાર સુધી સાત ગોલ્ડમેડલ્સ જીતી લીધા છે.